wickkiey/tamil-wikipedia-chunked huggingface dataset:
# முஸ்கோஜிய மொழிக்குழு

## பிற மொழிகளுடனான தொடர்புகள்

ஹாஸ் (1951, 1952) என்பார், முஸ்கோஜிய மொழிகள், குடாப்பகுதி மொழிகள் எனப்படும் பெரிய மொழிக் குழு ஒன்றின் ஒரு பகுதி எனக் கருத்து வெளியிட்டார். குடாப்பகுதி மொழிகளுள், முஸ்கோஜிய மொழிகள், அத்கப்பா, சித்திமச்சா, துனிக்கா, நட்செஸ் ஆகிய மொழிக் குழுக்கள் அடங்கு என அவர் கூறினார். காம்பெல் போன்றவர்கள், குடாப்பகுதி மொழிகள் என்னும் கருத்துருவை மறுக்கிறார். சிலர் முஸ்கோஜிய மொழிகள், யமாசி மொழிகளுடன் தொடர்புள்ளவை எனக் கருதினர். யமாசி மொழிபற்றி மிகக் குறைவாகவே அறியப்பட்டுள்ளது. யமாசி பல இனங்களின் ஒரு குழுவையே குறிக்கிறது என்றும், அவர்கள் ஒரே மொழியைப் பேசியவர்கள் அல்ல என்ற கருத்து உண்டு.
# ஒக்லஹோமா சொக்ட்டோ தேசம்

**ஒக்லஹோமா சொக்ட்டோ தேசம்**, ஐக்கிய அமெரிக்கா, ஒக்லஹோமா ஆகியவற்றின் அரசுகளுடன் சிறப்புத் தொடர்புகளைப் பேணிவருகின்ற பகுதியளவு தன்னாட்சி ஒரு பகுதி ஆகும். இங்கே சுமார் 250,000 மக்கள் வாழ்கின்றனர். சொக்ட்டோ தேசத்தின் தலைமையகம் ஒக்லஹோமாவின் துரந்த் நகரில் அமைந்துள்ளது. ஒக்லஹோமாவின் துஷ்கஹோமாவில் உள்ள வரலாற்றுச் சிறப்புமிக்க *கவுன்சில் ஹவுஸ்* இன்று சொக்ட்டோ அருங்காட்சியகத்தையும், நீதித்துறையின் நீதிமன்றத் தொகுதியையும் கொண்டுள்ளது. சொக்ட்டோ தேசம், ஒக்லஹோமா சொக்ட்டோக்கள் எனப்படும் தொல்குடி அமெரிக்கர்களின் இன்றைய தாயகமாக உள்ளது. இவர்கள் 1831 க்கும் 1838 க்கும் இடையில் அவர்களில் மூலத் தாயகப் பகுதிகளிலிருந்து பலவந்தமாக ஒக்லஹோமாவின் இப்பகுதிக்கு அகற்றப்பட்டனர். இங்கே அவர்கள், ஒக்லஹோமா சொக்ட்டோ தேசம் என்ற பெயரில் ஒழுங்குபடுத்தப்பட்டனர். இவ் வெளியேற்றம் 20 ஆம் நூற்றாண்டுத் தொடக்கம் வரை தொடர்ந்ததாகச் சொல்லப்படுகிறது. 1903 ஆம் ஆண்டில் 300 சொக்ட்டோக்கள் ஒக்லஹோமா சொக்ட்டோ தேசத்துக்கு அனுப்பப்பட்டதாகத் தெரிகிறது.
# ஒக்லஹோமா சொக்ட்டோ தேசம்

## புவியியல்

ஒக்லஹோமா சொக்ட்டோ தேசம் சுமார் 11,020 சதுரமைல் (28,500 கிமீ<sup>2</sup>) பரப்பளவு கொண்டது. இதில், தென்கிழக்கு ஒக்லஹோமாவிலுள்ள 10 1/2 கவுண்டிகள் அடங்கியுள்ளன. இவை அட்டோக்கா கவுண்டி, பிரையன் கவுண்டி, சொக்ட்டோ கவுண்டி, கோல் கவுண்டி, ஹஸ்கெல் கவுண்டி, ஹியூகெஸ் கவுண்டியின் அரைப்பகுதி, லாட்டிமெர் கவுண்டி, லே புளோர் கவுண்டி, மக்கர்ட்டன் கவுண்டி, பிட்ஸ்பர்க் கவுண்டி, புஷ்மத்தாஹா கவுண்டி என்பனவாகும்.
# ஒக்லஹோமா சொக்ட்டோ தேசம்

## அரசு

இத் தேசத்தின் பழங்குடித் தலைமையகம், ஒக்லஹோமாவின் தூரத்தில், மூன்று மாடிக் கட்டிடங்களையும், ஒரு தளக் கட்டிடங்களையும் கொண்ட ஒரு கட்டிடத் தொகுதியில் அமைந்துள்ளது. சொக்ட்டோ பழங்குடி, சொக்ட்டோ தேச அரசியலமைப்பினால், ஆளப்படுகின்றது. இந்த அரசியலமைப்பு, 1984 ஜூன் 9 ஆம் தேதி மக்களால் ஏற்றுக்கொள்ளப்பட்டது. இந்த அரசியலமைப்பின் கீழ், அரசின் நிறைவேற்றுப் பிரிவு, சட்டவாக்கப் பிரிவு, நீதிப் பிரிவு என்னும் பிரிவுகள் அமைக்கப்பட்டுள்ளன. சொக்ட்டோப் பழங்குடிகளின் தலைவர் நான்கு வருடங்களுக்கு ஒரு தடவை மக்களால் தெரிந்தெடுக்கப்படுகிறார். இவர் பழங்குடிப் பேரவையின் (Tribal Council) வாக்களிக்கும் உரிமையுள்ள ஒரு உறுப்பினர் அல்ல. பழங்குடியின் சட்டவாக்க அதிகாரம் 12 உறுப்பினரைக் கொண்ட பழங்குடிப் பேரவையிடம் உள்ளது. இந்தப் பேரவை உறுப்பினர்கள் சொக்ட்டோ மக்களால் தேர்வு செய்யப்படுகின்றனர்.
# நமீபியா

**நமீபியா** (*Namibia*), தெற்கு ஆபிரிக்காவில் அட்லாண்டிக் பெருங்கடல் ஓரமாக உள்ள ஒரு நாடாகும். இதன் எல்லைகளில் வடக்கே அங்கோலா, சாம்பியா, கிழக்கே பொட்ஸ்வானா, தெற்கே தென்னாபிரிக்கா ஆகிய நாடுகள் அமைந்துள்ளன. இந்நாடு தென்னாபிரிக்காவிடம் இருந்து 1990 இல் விடுதலை பெற்றது. இதன் தலைநகரம் விந்தோக் ஆகும். ஐநா, தெற்கு ஆபிரிக்க அபிவிருத்தி ஒன்றியம் (SADC), ஆபிரிக்க ஒன்றியம் (AU), பொதுநலவாய நாடுகள் ஆகியவற்றில் அங்கம் வகிக்கின்றது. இதன் பெயர் நமீப் பாலைவனத்தின் பெயரைத் தழுவியது.
# 1857

**1857** (**MDCCCLVII**) ஒரு வியாழக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் செவ்வாய்க்கிழமையில் ஆரம்பமான ஒரு சாதாரண ஆண்டாகும்.
# 1857

## நிகழ்வுகள்

- ஜனவரி 7 - கடைசி முகலாய அரசர் பகதூர் ஷா மீது விசாரணை
- ஜனவரி 9 - கலிபோர்னியாவில் பார்க்ஃபீல்ட் என்ற இடத்தில் 7.9 ரிக்டர் நிலநடுக்கம் ஏற்பட்டது.
- மார்ச் 3 - ஐக்கிய இராச்சியம் மற்றும் பிரான்ஸ் சீனா மீது போரை அறிவித்தன.
- மார்ச் 21 - ஜப்பான், டோக்கியோவில் நிகழ்ந்த நிலநடுக்கத்தில் 100,000 க்கும் அதிகமானோர் கொல்லப்பட்டனர்.
- மார்ச் 23 - எலிஷா ஓட்டிசின் முதலாவது உயர்த்தி (elevator) நியூயோர்க் நகரில் அமைக்கப்பட்டது.
- மார்ச் 25 - ஒலியை முதன் முதலில் பதிவு செய்யும் போனாட்டோகிராஃப் என்ற கருவியை பிரெஞ்சுக்காரரான லியோன் ஸ்கொட் கண்டுபிடித்து காப்புரிமம் பெற்றார்.
- மே 1 - யாழ்ப்பாண நகரில் முதலியார் சந்தியாகுப்பிள்ளை என்பவரால் தனியார் தமிழ்ப் பள்ளி ஒன்று தொடங்கப்பட்டது.
- மே 10 - சிப்பாய்க்கலகம்: பிரித்தானிய கிழக்கிந்தியக் கம்பனியின் சிப்பாய்கள் தமது பிரித்தானிய அதிகாரிகளுக்கெதிராக கிளர்ச்சியை ஆரம்பித்தனர். மே 11 இல் டில்லியைக் கைப்பற்றினர்.
- ஜூன் 1 - ஆணல்ட் சதாசிவம்பிள்ளை உதயதாரகை இதழின் ஆசிரியராக கரோல் விஸ்வநாதபிள்ளையிடம் இருந்து பொறுப்பேற்றார்.
- ஜூலை 15 - சிப்பாய்க்கலகம்: கான்பூரில் இரண்டாவது படுகொலைகள் இடம்பெற்றன.
- ஆகஸ்ட் - கல்கத்தா பல்கலைக்கழகம் ஆரம்பிக்கப்பட்டது.
- செப்டம்பர் 11 - யூட்டாவில் மெடோஸ் மலை படுகொலைகள் இடம்பெற்றன. நூற்றுக்கும் அதிகமான ஆர்கன்சஸ் குடியேற்றவாசிகள் கொல்லப்பட்டனர்.
- செப்டம்பர் 12 - வட கரோலினாவில் அமெரிக்கக் கப்பலொன்று மூழ்கியதில் 425 பேர் கொல்லப்பட்டனர்.
- அக்டோபர் 24 - உலகின் முதலாவது காற்பந்தாட்ட அணியான ஷெஃபீல்ட் காற்பந்தாட்ட அணி இங்கிலாந்தில் ஆரம்பிக்கப்பட்டது.
- நவம்பர் - கொழும்பு பொன்னம்பலவாணேஸ்வரர் கோயில் அமைக்கப்பட்டது.
- டிசம்பர் 16 - இத்தாலியின் நேப்பில்சில் இடம்பெற்ற 6.9 நிலநடுக்கம் 11,000 பேரைக் கொன்றது.
- டிசம்பர் 31 - கனடாவின் தலைநகராக ஒட்டாவா நகரை எலிசபெத் மகாராணி தெரிவு செய்தார்.
# 1857

## நாள் அறியப்படாதவை

- பிரித்தானியாவில் நாடாளுமன்ற அனுமதி இன்றி மணமுறிவு செய்வது சட்டபூர்வமாக்கப்பட்டது.
- ஹாலிவூட் அமைக்கப்பட்டது.
- பம்பாய் பல்கலைக்கழகம் ஆரம்பிக்கப்பட்டது.
- முகலாயப் பேரரசு பிரித்தானியரால் அழிக்கப்பட்டது.
# 1857

## பிறப்புகள்

- பெப்ரவரி 22 - பேடன் பவல், சாரணர் இயக்க நிறுவனர் (இ. 1941)
# 1857

## இறப்புகள்

- ஜூலை 26 - ஒராசியோ பெட்டாச்சினி, யாழ்ப்பாணம் ஆயர்
# பிரான்டன் ராய்

**பிரான்டன் டவேன் ராய்** (*Brandon Dawayne Roy*, பிறப்பு - ஜூலை 23, 1984) அமெரிக்கா கூடைப்பந்து ஆட்டக்காரர் ஆவார். இவர் என். பி. ஏ.-இல் போர்ட்லன்ட் டிரயில் பிளேசர்ஸ் என்ற அணியில் விளையாடுகிறார். இதன்முன்னர் வாஷிங்டன் பல்கலைக்கழக ஆண்கள் கூடைப்பந்தாட்ட அணியிலும் நாலு ஆண்டு ஆடியுள்ளார்.
# பேஜா ஸ்டொயாகொவிக்

**ப்ரேட்றாக் "பேஜா" ஸ்டொயாகொவிக்** (செர்பிய மொழி:Predrag "Peja" Stojaković, பிறப்பு - ஜூன் 9, 1977) செர்பியா கூடைப்பந்து ஆட்டக்காரர் ஆவார். இவர் என். பி. ஏ.-இல் நியூ ஓர்லியன்ஸ் ஹார்னெட்ஸ் என்ற அணியில் விளையாடுகிறார். என். பி. ஏ.-இல் மூன்று புள்ளி கூடைகள் எறியர வீரர்களில் இவர் ஒரு உயர்ந்த வீரர் ஆவார்.
# எம். நைட் சியாமளன்

**எம். நைட் ஷியாமளன்** அல்லது **மனோஜ் நெல்லியாட்டு ஷியாமளன்**(பிறப்பு ஆகஸ்டு 6, 1970, மாஹே, இந்தியா) புகழ்பெற்ற ஹாலிவுட் இயக்குநர் ஆவார். இவரின் முதலாம் ஹாலிவுட் திரைப்படம், த சிக்ஸ்த் சென்ஸ், ஆறு ஆஸ்கர் விருதுகளிற்குப் பரிந்துரைக்கப்பட்டது. இவர் மாஹேயில் ஒரு மலையாளி அப்பாவுக்கும் ஒரு தமிழ் அம்மாவுக்கும் பிறந்து பிலடெல்பியாவின் ஒரு புறநகரத்தில் வளர்ந்தார்.
# எம். நைட் சியாமளன்

## இயக்கிய படங்கள்

- ப்ரெயிங் வித் ஏங்கர் (1992)
- வைட் அவேக் (1998)
- த சிக்ஸ்த் சென்ஸ் (1999)
- அன்பிரேக்கபில் (2000)
- சைன்ஸ் (2002)
- த வில்லெஜ் (2004)
- லேடி இன் த வாட்டர் (2006)
- அவதார்: த லாஸ்ட் ஏயர்பென்டர் (2008)
- த ஹாப்பெனிங் (2008)
- அபாய கிரகம் (2013)
# ஸ்ரீகாளஹஸ்தி

**சிரீகாளகத்தி** (ஆங்கிலம்: Srikalahasti) என்பது இந்திய மாநிலமான ஆந்திராவின் திருப்பதி மாவட்டம் உள்ள ஒரு புனித நகரமாகும். இது ஒரு நகராட்சி மற்றும் திருப்பதி வருவாய் பிரிவில் சிரீகாலகத்தி மண்டலத்தின் மண்டல தலைமையகம் ஆகும். இது ஒரு நகராட்சி மற்றும் திருப்பதி வருவாய் பிரிவில் சிரீகாலகத்தி மண்டலத்தின் மண்டல தலைமையகம் ஆகும்.. இது சுவர்ணமுகி ஆற்றின் கரையில் அமைந்துள்ளது. இந்த நகரம் பஞ்ச பூதத் தலங்களில் ஒன்றைக் குறிக்கும் சிவனுக்காக அர்ப்பணிக்கப்பட்ட சிரீகாளகத்தீசுவரர் கோயிலுக்கு பெயர் பெற்றது. இந்த நகரம் சிரீகாலகத்தி கலாம்கரி கலைக்காகவும் அறியப்படுகிறது, அதற்காக புவிசார் குறியீடு (சிஐ) டேக் கிடைத்தது.
# ஸ்ரீகாளஹஸ்தி

## வரலாறு

இந்த சிரீகாலகத்தி நகரத்திற்கு சிரீ (சிலந்தி), கலா (பாம்பு) மற்றும் கத்தி (யானை) ஆகிய மூன்றும் ஒரு காலத்தில் இங்கு சிவலிங்கத்தை வழிபட்டு மோட்சத்தை அடைந்ததாகவும், அதனால் இவ்வூருக்கு சிரீகாலகத்தி என்ப் பெயரிடப்பட்டது.
சிரீகாலகத்தி கோயில் முதலில் பல்லவர் காலத்தில் கட்டப்பட்டது .தற்போதைய மற்றும் முக்கிய கட்டமைப்புகள் 11 ஆம் நூற்றாண்டில், இராசேந்திர சோழன் 11 ஆம் நூற்றாண்டில் முதலாம் குலோத்துங்க சோழன் போன்ற சோழ மன்னர்களால் கட்டப்பட்டன. இந்த ஆலயத்தின் ஒரு முக்கிய அம்சமாக நூறுத் தூண்கள் கொண்ட பெரிய "மண்டபம்" விசயநகர வம்சத்தைச் சேர்ந்த சிரீ கிருட்டிணதேவராயரால் 16 ஆம் நூற்றாண்டில் கட்டப்பட்டது.  
இந்த கோயிலைப் பற்றிய வரலாற்றுக் குறிப்பு சங்கக் காலத்தின் தமிழ் கவிஞரான நக்கீரரின் படைப்புகளில் காணப்படுகிறது. அவர் அதை தெற்கு கைலாசம் என்று அழைத்தார். சிரீகாலகத்தீசுவரரைப் புகழ்ந்து பேச நக்கீரா நூற்றுக்கணக்கான பாடல்களை இயற்றினார். இந்த இடத்தை பூர்வீகமாகக் கொண்ட ஒரு தெலுங்கு கவிஞரும், சிரீ கிருட்டிணதேவராயரின் நீதிமன்றத்தின் அட்டதிக்கசர்களில் ஒருவருமான "தூர்சாத்" என்பவர் சிரீகாலகத்தீசுவரர் மீது நூறு சரணங்களை இயற்றினார்.  
மற்றொரு இந்து புராணத்தின் படி, வாயு மற்றும் ஆதிசேசன் ஆகிய இருவருக்க்கும் தங்களில் யார் உயர்ந்தவர் என்பதைக் கண்டுபிடிப்பதற்கும், தங்களின் மேன்மையை நிரூபிக்க ஆதிசேசன் கைலாசத்தை சுற்றி வளைத்துக் கொண்டார். வாயு புயல் காற்றை உருவாக்கி அதை அகற்ற முயன்றார். புயல் காற்று காரணமாக கைலாசத்திலிருந்து, ஆதிசேசனின் உடல் உடலின் 8 பாகங்கள் 8 வெவ்வேறு இடங்களில் விழுந்தன. திருக்கோணமலை, சிரீகாலகத்தி, திருச்சிராப்பள்ளி, திருஈங்கோய்மலை, வெள்ளியங்கிரி மலை, நீர்த்தகிரி, குளித்தலை, மற்றும் சுவேதகிரி திருப்பைஞ்ஞீலி. என்று கூறப்படுகிறது.
# ஸ்ரீகாளஹஸ்தி

## நிலவியல்

சுவர்ணமுகி நதியின் கரையில் 13 ° 45′N 79 ° 42′E என்ற இடத்தில் சிரீகாலகத்தி அமைந்துள்ளது. இது திருப்பதியிலிருந்து 38 கி.மீ வடக்கே அமைந்துள்ளது.
# ஸ்ரீகாளஹஸ்தி

## கல்வி

ஆரம்ப மற்றும் இடைநிலைப் பள்ளி கல்வி மாநிலத்தின் பள்ளி கல்வித் துறையின் கீழ் மற்றும் அரசு உதவி பெறும் மற்றும் தனியார் பள்ளிகளால் வழங்கப்படுகிறது. ஆங்கிலம் மற்றும் தெலுங்கு வழிக் கல்வி வெவ்வேறு பள்ளிகளில் தொடர்ந்து கற்பிக்கப்படுகிறது  
சிரீகாலகத்தியில் தொடக்கப் பள்ளிகள் முதல் பொறியியல் மற்றும் பட்டப்படிப்பு கல்லூரிகள் வரை கல்வி நிறுவனங்கள் உள்ளன. சிரீகாலகத்திசுவரா இன்சிடிடியூட் ஆப் டெக்னாலச்சி என்பது சிரீகாலகத்தீசுவரா அறக்கட்டளை வாரியத்தால் நடத்தப்பட்டு வருகிறது.
# ஸ்ரீகாளஹஸ்தி

## ஆட்சி

இந்த மண்டலத்தின் எண் 14. இது ஆந்திர சட்டமன்றத்திற்கு சிரீகாலகத்தி சட்டமன்றத் தொகுதியிலும், இந்திய பாராளுமன்றத்திற்கு திருப்பதி மக்களவைத் தொகுதியிலும் உட்படுத்தப்பட்டுள்ளது.
# ஸ்ரீகாளஹஸ்தி

## போக்குவரத்து

சிரீகாலகத்தி ரயில் நிலையம் தென் மத்திய ரயில்வேயின் (எசு.சி.ஆர்) குண்டக்கல் (சி.டி.எல்) பிரிவின் கூடூர்-காட்பாடி சந்திப்பு பிரிவில் அமைந்துள்ளது. ஆந்திர மாநிலத்திற்கு சொந்தமான பேருந்து சேவைகள் (ஏ.பி.எசு.ஆர்.டி.சி) திருப்பதி, சித்தூர் மற்றும் நெல்லூர் ஆகிய இடங்களிலிருந்து இயக்குகிறது
திருப்பதி விமான நிலையம் 25 கி.மீ தூரத்திற்குள் அமைந்துள்ளது
# ஸ்ரீகாளஹஸ்தி

## ஊர்கள்

இந்த மண்டலத்தில் 67 ஊர்கள் உள்ளன.  
1. கொத்தபல்லி சிந்தலா
1. மன்னவரம்
1. இனகலூர்
1. கோவிந்தராவுபல்லி
1. வேலம்பாடு
1. கலவகுண்டா
1. யர்லபூடி
1. மங்களகுண்டா
1. அம்மச்செருவு
1. வாம்பல்லி
1. போலி
1. பீமவரம்
1. எம்பேடு
1. பாதகுண்டா
1. பாப்பனப்பல்லி
1. மேலச்சூர்
1. பிராமணபல்லி
1. கொல்லபல்லி வெங்கடாபுரம்
1. பகதூர் வெங்கடாபுரம் (பி. வெங்கடாபுரம்)
1. மூர்த்தி பாலம்
1. கொத்தூர் செல்லமாம்பபுரம்
1. ராமானுசபல்லி
1. குந்திபூடி
1. கோனேருகுண்டா
1. வாகவேடு
1. வெங்கலம்பல்லி
1. வேலவேடு
1. ரெட்டிபல்லி
1. ஓபுலய்யபல்லி
1. மங்களபுரி
1. முச்சிவோலு
1. மாதமாலா
1. எரகுடிபாடு
1. போடவாரிபல்லி
1. அனந்தபத்மனாபபுரம்
1. முத்துமூடி
1. உடமலபாடு
1. அக்குர்த்தி
1. கம்மகொத்தூர்
1. பெனுபாகா
1. செருகுலபாடு
1. நாராயணபுரம்
1. குண்டகிந்தபள்ளி
1. மத்திலேடு
1. ஊரந்தூர்
1. பனகல்லு
1. அரவகொத்தூர்
1. சிரீகாலகத்தி
1. அப்பலய்யகுண்டா
1. செர்லபள்ளி
1. அம்மபாலம்
1. சுக்கலனிடிகல்லு
1. எகுவவீதி
1. செர்லோபள்ளி
1. காப்புகுன்னேரி
1. மரிமாகுலசேனு கண்டுரிகா
1. இராசகுன்னேரி
1. செல்லபாலம்
1. பொக்கசம்பாலம்
1. சுப்பநாயுடு கண்டுரிகா
1. திகுவவீதி
1. தொண்டமநாடு
1. புல்லாரெட்டி
1. வேடாம்
1. இராமலிங்காபுரம்
1. சகசுரலிங்கேசுவரபுரம்
1. இராமாபுரம்
# சிக்காகோ பல்கலைக்கழகம்

**சிக்காகோ பல்கலைக்கழகம்** (*University of Chicago*), ஐக்கிய அமெரிக்காவின் இலினொய் மாநிலத்தில் ஒரு பல்கலைக்கழகமாகும்.  
நோபல் பரிசு பெற்ற 89 பேர் இங்குப் படித்தவர்கள் ஆவார். மேலும், 9 பேர் ஃபீல்ட்ஸ் பதக்கம் பெற்றவர் ஆவர்.
# சிக்காகோ பல்கலைக்கழகம்

## வரலாறு

### நிறுவல்

இப்பல்கலைக்கழகம் தொடங்கப்பட்ட போது, இருபாலரும் படிக்கும் வகையில் தொடங்கப்பட்டது. அமெரிக்க பாப்டிச தேவாலயத்தின் சார்பாக நிறுவப்பட்டது. ஜான் டி. ராக்பெல்லர் இதற்குப் பண உதவி வழங்கினார். முதன்முறையாக, 1890-ஆம் ஆண்டு வில்லியம் ஹார்ப்பர் இதன் தலைவரானார். முதல் வகுப்புகள் 1892-ஆம் ஆண்டு நடந்தன.
. தனி நிறுவனமாகத் தொடங்கினர். இதே பெயரில் முன்னர் செயல்பட்ட பல்கலைக்கழகம், நிதி நெருக்கடியால் 1886-இல் மூடப் பட்டதால், இது தொடங்கப்பட்டது,
பல்கலைக்கழகத்தின் வணிகப் பள்ளி 1898-ஆம் ஆண்டு தொடங்கப்பட்டது,. பல்கலைக்கழக சட்டப் பள்ளி 1902-ஆம் ஆண்டு தொடங்கப்பட்டது.  
பின்னர், ஆசிய ஆய்வியல் நிறுவனம் தொடங்கப்பட்டு தொல்பொருளியல் ஆய்வுகள் மேற்கொள்ளப்பட்டன,  
அங்கிகரிக்கப்பட்ட கல்லூரியில் படித்த மாணவர்கள் இலவசமாகவே இங்குப் படிக்க அனுமதிக்கப்பட்டனர்.
இணைக்கப்பட்ட கல்லூரிகளுக்கு நூல்களையும், ஆய்வுக் கருவிகளையும் வழங்கியது,
# சிக்காகோ பல்கலைக்கழகம்

## வரலாறு

### 1920–1980

1929-ஆம் ஆண்டு, பல்கலையின் ஐந்தாவது தலைவரான ராபர்ட் மேனார்டு ஹட்சின்ஸ், கல்விக்கு முக்கியத்துவம் தர எண்ணிப் பல்கலைக்கழக கால்பந்து குழுவை நீக்கினார். வடமேற்குப் பல்கலைக்கழகத்தையும், சிக்காகோ பல்கலைக்கழகத்தையும் இணைக்கத் திட்டமிட்டார். இவரது காலத்தில், பல்கலைக்கழக மருத்துவமனைகள் கட்டி முடிக்கப்பட்டன. மருத்துவத் துறை மாணவர்கள் சேரத் தொடங்கினர்.  
முதல் வரிசையில்]]  
ராக்ஃபெல்லர் அறக்கட்டளை வழங்கிய பணத்தால், பெரும் பொருளியல் வீழ்ச்சியில் இருந்து தப்பித்தது கல்லூரி நிர்வாகம்.
புளூட்டோனியத்தை முதன்முறையாக இங்குதான் பிரித்தனர். செயற்கையான, அணுப்பிளவை என்ரிக்கோ பெர்மி கண்டுபிடித்தார்.  
1978-ஆம் ஆண்டில், ஹன்னா ஹோல்போர்ன் கிரே, யேல் பல்கலைக்கழகத்தின் தலைவராய் இருந்தவர், பின்னர் இங்குத் தலைவராக ஏற்கப்பட்டார். பெண்ணான இவர், 15
ஆண்டுகள் இப்பதவியில் நீடித்தார்..
# சிக்காகோ பல்கலைக்கழகம்

## வரலாறு

### 1990–2010

1999 ஆம் ஆண்டில், அப்போதைய தலைவரான ஹூகோ சோன்னென்ஷென், மாணவர்களின் சுமையைக் குறைக்க எண்ணிப் பாடத்திட்டத்தில் மாற்றம் கொண்டு வந்தார். கட்டாயப் பாடங்களின் எண்ணிக்கை 21-இல் இருந்து 15-ஆக குறைக்கப்பட்டது. *த நியூயார்க் டைம்ஸ்*, *தி எக்கனாமிஸ்ட்* உள்ளிட்ட முன்னணிப் பத்திரிகைகள் இதைச் செய்தியாக வெளியிட்டன. பிரச்சனை எழவே, 2000-இல் தன் பதவியில் இருந்து விலகினார்.. பல மில்லியன் டாலர் மதிப்புள்ள திட்டங்களைத் தொடங்கியது.
2009-ஆம் ஆண்டில், மேக்ஸ் பலேவ்சுகி வசிப்பிடக் கட்டடம் உருவாக்கப்பட்டது.
2011-ஆம் ஆண்டில், 10 மாடிக்கட்டடமாக உயிர்மருத்துவத் துறை மையம் கட்டப்பட்டது.
# சிக்காகோ பல்கலைக்கழகம்

## வளாகம்

முதன்மை வளாகம் பரப்பளவில் சிக்காகோ நகரில் உள்ளது. 1893-ஆம் ஆண்டு உருவாக்கப்பட்ட உலக கொலம்பியக் கண்காட்சி, பல்கலையின் வடக்கு, தெற்கு பகுதிகளை இணைக்கிறது. தொடக்ககால கட்டடங்கள் ஆறு உள்ளன. இவை ஒன்றுக்கு ஒன்று அருகில் அமைந்துள்ளன,
இங்குள்ள ஹட்சிசன் அறை, ஆஃக்சுபோர்டு நகர தேவாலயத்தை ஒத்திருக்கும்.
சிக்காகோ பைல்-1 அமைந்துள்ள இடம், தேசிய அளவில் முக்கியத்துவம் வாய்ந்த நிலம் என அறிவிக்கப்பட்டுள்ளது. பிராங்க் லாய்டு ரைட் கட்டிய ராபி ஹவுஸ் கட்டடமும் தேசிய வரலாற்றில் முக்கியத்துவம் வாய்ந்தது என அறிவிக்கப்பட்டுள்ளது. கிளென் சீபோர்க், தன் 405 அறையில், புளோட்டினியத்தை இங்குதான் பிரித்தார்.
# சிக்காகோ பல்கலைக்கழகம்

## வளாகம்

### தொலைதூர வளாகங்கள்

இந்தப் பல்கலைக்கழகம் தொலைதூரங்களிலும் வளாகங்களைக் கொண்டுள்ளது.
இதன் வணிகப் பள்ளிக்குச் சிங்கப்பூரிலும், லண்டனிலும் கிளைகள் உள்ளன. பாரிசு நகரில் ஒரு வளாகம், செய்ன் ஆறு அருகில் உள்ளது. பெய்ஜிங் நகரிலும் இதன் வளாகம் 2010-ஆம் ஆண்டில் தொடங்கப்பட்டது,
# சிக்காகோ பல்கலைக்கழகம்

## நிர்வாகம்

பல்கலைக்கழகத்தை நிர்வகிக்க நிர்வாகக் குழு உள்ளது. பல்கலைக்கழகத் தலைவர் உட்பட ஐம்பது பேர் இந்தக் குழுவில் இடம்பெறுவர். பல்கலைக்குத் தேவையான நிதியைச் சேகரிப்பதும், திட்டங்களை வகுப்பதும், இதன் பொறுப்பு.
# சிக்காகோ பல்கலைக்கழகம்

## நிர்வாகம்

#### நூலகம்

இங்கு ஆறு நூலகங்கள் உள்ளன. மொத்தம் 8.5&nbsp; மில்லியன் நூல்கள் உள்ளன. அமெரிக்காவின் முன்னணி நூலகங்களில் இதுவும் ஒன்று. தத்துவம், வரலாறு, வணிகம், மருத்துவம் எனப் பல துறைச் சார்ந்த நூல்களும் இவற்றுள் அடங்கும்.
# சிக்காகோ பல்கலைக்கழகம்

## நிர்வாகம்

### பழைய மாணவர்கள்

2004-ஆம் ஆண்டு கணக்கெடுப்பின்படி, இப்பல்கலைக்கழகத்திற்கு 133,155 பழைய மாணவர்கள் உள்ளனர்..
இவர்களில் பராக் ஒபாமா குறிப்பிடத்தக்கவர். மேலும், இங்குப் படித்தவர்கள். உலக வங்கி, கனடிய அரசு, அமெரிக்க உயர்நீதிமன்றம் ஆகியவற்றிலும் பணிபுரிகின்றனர்.  
நேட் சில்வர், கர்ட் வானெகெட், கார்ல் சேகன், மில்ட்டன் ஃப்ரீட்மன், யூஜின் ஃபாமா, எட்வின் ஹபிள், லாரி எலிசன் ஆகியோரும் இங்குக் கற்றனர்.
# சிக்காகோ பல்கலைக்கழகம்

## தடகளம்

இங்குப் பத்து ஆண் குழுக்களும், ஒன்பது மகளிர் குழுக்களும் இயங்குகின்றன.. சிக்காகோ மரூன்ஸ் என்பது இந்த விளையாட்டுக் குழுக்களின் ஒட்டுமொத்த பெயர்.
என்.சி.ஏ.ஏ. எனப்படும் தேசிய தடகளப் போட்டிகளிலும் பல்கலைக்கழக மாணவர்கள் பங்கேற்பர்.
# சிக்காகோ பல்கலைக்கழகம்

## மாணவர் வாழ்க்கை

இங்குள்ள மாணவர்கள் ஏறத்தாழ 400 அமைப்புகளை நடத்துகின்றனர். இவற்றில் சமயம், பண்பாடு, விளையாட்டு, ஆர்வக் குழுக்கள் ஆகியன அடங்கும். மாணவர்களே பதிப்பிக்கும் செய்தித்தாள், திரைப்படக் குழு, பல்கலைக்கழக வானொலி உள்ளிட்டன குறிப்பிடத்தக்கன.
# சிக்காகோ பல்கலைக்கழகம்

## பிற

இங்குத் தமிழ்மொழி வகுப்புகளும் வழங்கப்படுகின்றன.
# ஆண்குறிப் பெரிதாக்கம்

**ஆண்குறிப் பெரிதாக்கம்** என்பது மனித ஆண்குறியின் அளவினைப் பெரிதாக்கும் முயற்சியாகும். இது ஒரு தொழிற்றுறையாக வளர்ச்சியடைந்துள்ளது. உடற்பயிற்சிகள், கருவிகள், மருத்துவம் போன்றவற்றைப் பயன்படுத்தி ஆண்குறியின் அளவை அதிகரிக்கும் முயற்சிகள் நடைபெறுகின்றன. இவற்றின் சாத்தியம் பற்றி ஆதரவானதும் எதிரானதுமான முடிவுகள் அறிவிக்கப்பட்டுள்ளன. ஆனால் பிரபலமாக அறியப்பட்ட அறிவியல் சான்றாதாரங்கள் ஏதும் இதுவரை வெளியாகவில்லை.  
மனிதனது ஆண்குறியைப் பெரிதாக்கும் முயற்சிகள் பல நூற்றாண்டுகளின் முன்பேயே தொடங்கி விட்டன. ஆண்குறியில் ஓர் எடையைத் தொங்கவிடுவதன் மூலம் அதன் நீளத்தை அதிகரிக்க முயன்றுள்ளனர். இது ஓரளவு ஆபத்தானதுமாகும். சில ஆபிரிக்க இனக்குழுக்கள் 2000 ஆண்டுகளின் முன்னர் இம்முறையைப் பின்பற்றியதாச் சொல்லப்படுகிறது.  
தற்காலத்தில் ஆண்குறையைப் பெரிதாக்கவல்லவை எனப் பல மருந்துகள் விற்பனையாகின்றன. ஆண்குறியின் நீள, அகலத்தை அதிகரிப்பதற்கான சத்திர சிகிச்சைகளும் மேற்கொள்ளப்படுகின்றன. ஓர் ஆய்வில் ஆண்குறியைப் பெரிதாக்கும் சத்திரசிகிச்சைக்குட்பட்ட ஆண்களில் பெரும்பாலானோர் திருப்தியின்மையை தெரிவித்துள்ளனர்.
# ரஞ்சனா எழுத்துமுறை

**ரஞ்சனா எழுத்துமுறை** என்பது பிராமியில் இருந்து தோன்றிய ஒரு அபுகிடா எழுத்துமுறையாகும். இந்த எழுத்துமுறை நேபால் பாசா மொழியினை எழுத முதன்மையாக பயன்படுகிறது. மேலும் இது இந்தியா, திபெத், மங்கோலியா போன்ற பகுதிகளின் பௌத்த மந்திரங்களை எழுத பயன்படுகிறது.
# ரஞ்சனா எழுத்துமுறை

## பயன்பாடு

ரஞ்சனா எழுத்துமுறை ஒரு பிராமிய எழுத்துமுறையாகும். இது தேவநாகரி எழுத்துமுறையோடு பல ஒற்றுமைகளைக்கொண்டது. இந்த எழுத்துமுறை மகாயான மற்றும் வஜ்ரயான பௌத்த மடங்களில் ஓம் மணி பத்மே ஹூம் போன்ற மந்திரங்களையும் பௌத்த சூத்திரங்களை எழுத பயன்படுத்தப்படுகிறது. பிரசலித் எழுத்துமுறை யுடன் இதுவும் நேபாள எழுத்துமுறைகளுள் ஒன்றாக கருதப்படுகிறது.  
பிக்ஷு ஆனந்தர் கி.பி 1215 ஆம் ஆண்டில் ஆரிய அஷ்டசஹஸ்ரிக பிரக்ஞாபாரமித சூத்திரத்தை ரஞ்சனா எழுத்துமுறையிலேயே எழுதினார்
# ரஞ்சனா எழுத்துமுறை

## சமீபத்திய முன்னேற்றம்

இருபாதாம் நூற்றாண்டின் மத்தியில் கிட்டத்தட்ட பயன்படாத நிலைக்கு சென்ற இவ்வெழுத்துமுறை தற்காலத்தில் எழுச்சியை சந்தித்துக்கொண்டிருக்கிறது. நேபாளத்தில் உள்ள காத்மாண்டு மாநகராட்சி, லலித்பூர் துணை மாநகராட்சி, பக்தபூர் நகராட்சி போன்ற உள்ளாட்சி அமைப்புகள் இவ்வெழுத்துமுறையினை அறிவிப்பு பலகைகளிலும், பிற இடங்களிலும் பயன்படுத்தி வருகின்றன. மேலும் இந்த எழுத்துமுறையினை ஊக்கிவிக்கவும் அழிவில் இருந்து காப்பாற்றவும் பல பயிற்சி வகுப்புகள் நடத்தப்படுகின்றனர். இந்த எழுத்துமுறை நேபாள் பாசா இயக்கத்தினாரால் ஆதரவளிக்கப்பட்டு, செய்திதாள்கள் மற்றும் வலைத்தளங்களில் பயன்படுத்தப்படுகின்றன.  
நேபாள-ஜெர்மானிய திட்டம் ஒன்று ரஞ்சனா கையெழுத்துபிரதிகளை பாதுகாப்பத்தில் ஈடுபாடு காட்டுகின்ற்ன  
ரஞ்சனா எழுத்துமுறையினை யூனிகோடில் சேர்ப்பதற்கான கோரிக்கையும் விடப்பட்டு அதற்கு வரைவறிக்கையும் தரப்பட்டுள்ளது
# வலேரி பொல்யாக்கொவ்

**வலேரி விளாதிமீரவிச் பொல்யாக்கொவ்** (*Valeri Vladimirovich Polyakov*, , 27 ஏப்ரல் 1942 – 7 செப்டம்பர் 2022) என்பவர் ஒரு சோவியத், உருசிய விண்ணோடி ஆவார். 14 மாதங்களுக்கும் மேலாக (437 நாட்கள் 18 மணிநேரம்) தொடர்ந்து மீர் விண்வெளி நிலையத்தில் தங்கியிருந்து, அதிக நேரம் விண்வெளியில் தங்கியதற்காக சாதனை படைத்தவர். அவரது ஒருங்கிணைந்த விண்வெளி அனுபவம் 22 மாதங்களுக்கும் மேலாகும்.  
1972 இல் ஒரு விண்வெளி வீரராகத் தேர்ந்தெடுக்கப்பட்ட வலேரி, 1988 இல் சோயூசு டிஎம்-6 இல் விண்வெளிக்கு தனது முதல் விண்வெளிப் பயணத்தை மேற்கொண்டு, 240 நாட்களுக்குப் பிறகு சோயூசு டிஎம்-7 இல் பூமிக்குத் திரும்பினார். 1994-1995 இல் விண்வெளியில் தனது இரண்டாவது பயணத்தின் போது, சோயூசு டிஎம்-18 இல் ஏவுவதற்கும் டிஎம்-20 உடன் தரையிறங்குவதற்கும் இடையில் 437 நாட்கள் விண்வெளியில் செலவழித்து, ஒரு தனிநபரால் அதிக நேரம் விண்வெளியில் தொடர்ந்து செலவழித்த சாதனையைப் படைத்தார்.
- சோவியத் ஒன்றியத்தின் வீரர்
- பரசாத் பதக்கம் (கசக்கசுத்தான்)
# கென்யா மலை

வில் கென்யாமலை இருக்கும் இடத்தின் வரைபடம்]]  
**கென்யா மலை** கென்யா நாட்டின் யாவற்றினும் உயரமான மலையும், ஆப்பிரிக்காக் கண்டத்தின் மலைகள் யாவற்றினும் இரண்டாவது மிக உயரமான மலையும் ஆகும். கென்யா மலை ஆப்பிரிக்காவில் கிளிமஞ்சாரோ மலைக்கு அடுத்த மிக உயரமான மலை. கென்யா மலையில் உள்ள உயரமான மூன்று முகடுகள்: *பாட்டியன்* (Batian) 5,199 மீ (17,058 அடி), நெலியோன் (Nelion ) 5,188 மீ - (17,022 அடி), மற்றும் லெலானா (Lenana) 4,985 மீ (16,355&nbsp;ft). கென்யா மலை கென்யா நாட்டின் நடுவே நிலநடுக்கோட்டுக்குத் தெற்கே 150 கி.மீ தொலைவில் நைரோபிக்கு வடக்கு-வடகிழக்காக திசையில் அமைந்துள்ளது. கென்யா மலையைச் சூழ்ந்துள்ள 620 கி.மீ<sup>2</sup> (240 cathura mail) பரப்பளவுள்ள இடம், கென்யாவின் தேசிய புரவு இடமாக (Mount Kenya National Park) பாதுகாக்கப்பட்டு வருகின்றது. இவ்விடம் ஐக்கிய நாடுகள் அவையின் (யுனெசுக்கோவின்) உலக மரபு சிறப்பிடமாக (World Heritage Site) அறிவிக்கப்பட்டுள்ளது. ஆண்டுதோறும் 15,000 பேர் இங்கு வருகை புரிகிறார்கள்
# நுட்பியல் ஒற்றைப்புள்ளி

, 15 separate lists of paradigm shifts for key events in உலக வரலாறு show an exponential trend. Lists prepared by, among others, கார்ல் சேகன், Paul D. Boyer, பிரித்தானிக்கா கலைக்களஞ்சியம், American Museum of Natural History and அரிசோனா பல்கலைக்கழகம், compiled by Ray Kurzweil.]]
தொழில் நுட்பத்தால், மாந்தர்களின் வாழ்வில் உந்தப்படும் நிகழ்வுகளின் இடைவெளி மாற்றங்கள் மடக்கை முறையில் குறைந்து வருகின்றன. இவ்வாறான மாற்றங்கள் ஒருமித்து (குவிந்து) மனித வாழ்வு மீண்டும் மீள முடியாதவாறு வர இருக்கும் ஒரு காலகட்டமே **நுட்பியல் ஒற்றைப்புள்ளி** (technological singularity) எனப்படுகிறது. இம்மாற்றம் எவ்வாறு அமையும் என்று தெளிவாக எதிர்கூறமுடியாது, ஆனால் குமுகம் (சமூகம்), அரசியல், சூழல், பொருளியல் என அனைத்து தளங்களிலும் மாற்றம் இருக்கும். மனித இருப்பின் பொருள் அல்லது தன்மையைக் கூட இந்த நிகழ்வு மாற்றி அமைக்கலாம் என்று ஒற்றைப்புள்ளியாளர்கள் கருதுகின்றனர். இந்தக் கருதுகோளுக்கு வலுவான அறிவியல் அடிப்படை இன்னும் இல்லை.
# நுட்பியல் ஒற்றைப்புள்ளி

## இயற்பியிலில் ஒற்றைப்புள்ளி

ஒற்றைப்புள்ளி என்ற எண்ணக்கரு இயற்பியிலில் இருந்து எடுத்தாளப்படுகிறது. இயற்பியலில் ஒற்றைப்புள்ளியியே கருங்குழிக்கும் விளிம்பு வானத்துக்குமான இறுதி எல்லை அல்லது புள்ளி ஆகும்.
# நுட்பியல் ஒற்றைப்புள்ளி

## ஒற்றைப்புள்ளி நோக்கி விமர்சனங்கள்

நுட்பியல் ஒற்றைப்புள்ளி உலகில் காணப்படும் பன்முகத் தன்மையை, ஏற்றத்தாழ்வை கவனத்தில் எடுக்கவில்லை. ஒரு குறிப்பிட்ட மக்கள் குழு அதி வலு உள்ளவர்களாக படிவளர்ச்சி அடைய மற்றவர்கள் அனுமதிப்பர்களா? அப்படி படிவளர்ச்சி அடைந்தால் மற்றவர்கள் எவ்வாறு எதிர்கொள்வார்கள்? இன்று பொருளாதார நோக்கில் பின் தங்கிய மனித குழுக்கம் போன்று, மனித இனம் படிவளர்ச்சி பெற்ற இனம், பின் தங்கிய இனம் என்று உயிரியல் நோக்கிலும் இரண்டாக பிளவுபடுமா? இவ்வாறு பலவேறு கேள்விகள் எழுகின்றன.
# நுட்பியல் ஒற்றைப்புள்ளி

## ஒற்றைப்புள்ளி நோக்கி விமர்சனங்கள்

### நுட்பியல் ஒற்றைப்புள்ளியும் மார்க்சிய கோட்பாடும்

நுட்பியல் ஒற்றைப்புள்ளி கோட்பாட்டையும் மார்க்சிய வர்க்க புரட்சி கோட்பாட்டையும் ஒப்பிட்டு பலர் கருத்து தெரிவித்துள்ளார்கள். இரண்டும் கடந்த கால நிகழ்வுகளை அவதானித்து வரவிருக்கும் காலகட்டம் ஒன்றை விவரிக்கின்றன. மார்க்சியம் வரலாற்று அரசியல் மாற்றத்தையும், நுட்பியல் ஒற்றைப்புள்ளி வரலாற்றுத் தொழில்நுட்ப மாற்றத்தையும் முதன்மைப்படுத்தி வருவதுரைக்கின்றன. இரண்டிலும் அடிப்படையில் முன்னேற்றம் என்ற கரு இழையோடுகிறது. நுட்பியல் ஒற்றைப்புள்ளி ஒரு குறிப்பிட்ட காலத்தைத் தந்தாலும், அந்தக் காலம் பிற்போடப்படக்கூடியதே. எனவே இரண்டு கோட்பாடுகளும் பிழை என்று இறுதியாக நிரூபிக்க முடியாதவை, ஆகையால் இரண்டையும் அறிவியல் கோட்பாடுகளாகக் கருத முடியாது.
# பகத் சிங்

மற்றும் சுக்தேவ் தபார் ஆகியோர்களின் சிலைகள்]]  
**பகத் சிங்** (*Bhagat Singh*, செப்டம்பர் 28, 1907 – மார்ச் 23, 1931) இந்தியாவின் விடுதலைப் போராட்ட வீரரும் இந்திய விடுதலை இயக்கத்தில் ஒரு குறிப்பிடத்தக்க புரட்சியாளரும் ஆவார். இக்காரணத்திற்காக இவர் *சாஹீது* பகத் சிங் என அழைக்கப்பட்டார். *சாஹீது* என்றால் *மாவீரர்* எனப் பொருள்படும். இவரை இந்தியாவின் முதலாவது மார்க்சியவாதி எனவும் சில வரலாற்றாசிரியர்கள் குறிப்பிடப்படுவதுண்டு.  
பகத் சிங் இந்தியாவில் பிரித்தானிய ஆட்சிக்கெதிராகப் போராடிய குடும்பமொன்றில் பிறந்தார். இளம் வயதிலேயே ஐரோப்பிய<nowiki/>ப் புரட்சி இயக்கங்களைப் பற்றி படிக்கத் தொடங்கி பொதுவுடமைக் கொள்கைகளின்பால் ஈர்க்கப்பட்டார். பல புரட்சி இயக்கங்களுடன் தொடர்புகளை ஏற்படுத்திக் கொண்டு, விரைவிலேயே இந்துஸ்தான் குடியரசு அமைப்பு என்ற புரட்சி அமைப்பின் தலைவர்களில் ஒருவரானார். 63 நாட்கள் சிறையில் இருந்தபோது ஏனைய பிரித்தானியக் கைதிகளுக்கு இணையாக இந்தியக் கைதிகளுக்கும் சம உரிமை பெறுவதற்காக உண்ணாநோன்பு இருந்ததில் இவரது செல்வாக்கு மக்களிடையே அதிகரித்தது.  
பகத் சிங்,முதுபெரும் காங்கிரஸ் தலைவர் லாலா லஜபதி ராய் என்பவரின் இறப்புக்குக் காரணமாயிருந்த காவலதிகாரியைச் சுட்டுக் கொன்ற குற்றத்திற்காக 24 வயதில் தூக்கிலிடப்பட்டார். இந்நிகழ்வானது மேலும் பல இளைஞர்களை இந்திய விடுதலைப் போராட்டத்தில் ஈடுபடவும் சோசலிசக் கொள்கைகள் இந்தியாவில் பரவவும் வழிவகுத்தது. பகத் சிங் தூக்கில் இடுவதுற்கு முன் தன் தந்தைக்கு அவர் ஏன் கடவுள் மறுப்பு கொண்டவராக மாறினார் என்பதைக் கடிதம் மூலம் தெரிவித்தார். அக்கடிதம் பின்னர் *Why I am an atheist* என்ற பெயரில் நூலாக வெளிவந்தது. தமிழில் இந்நூல் நான் ஏன் நாத்திகன் ஆனேன் என்ற பெயரில் ப. ஜீவானந்தம் மொழிபெயர்ப்பில் வெளியானது.
# பகத் சிங்

## இளமை

பகத் சிங் பஞ்சாபில் உள்ள லாயல்பூர் மாவட்டத்தில், பங்கா என்னும் கிராமத்தில் சர்தார் கிசன் சிங், வித்தியாவதி ஆகியோருக்கு இரண்டாவது மகனாகப் பிறந்தார். அவரது பிறந்தநாள் அவர் தந்தை மற்றும் அஜித் சிங், சுவரன் சிங் ஆகிய அவரது இரு மாமன்கள், சிறையிலிருந்து வெளியான நாளாக அமைந்தது. இவர் விடுதலைப்போராட்ட வீரர்களைக் கொண்ட சீக்கியக் குடும்பத்தில் பிறந்ததால் இளம் வயதிலே நாட்டுப்பற்று மிக்கவராக வளர்ந்தார். இவரது குடும்பத்தினர் சிலர் பஞ்சாபின் ரஞ்சித் சிங் மன்னரின் இராணுவத்தில் பணியாற்றியவர்கள். இவரது தாத்தா அர்ஜுன் சிங், சுவாமி தயானந்த சரஸ்வதியின் இந்து சீர்திருத்த இயக்கமான ஆர்ய சமாஜைப் பின்பற்றுபவராக இருந்தார். இது இளம் பகத்சிங்கின் மேல் நல்ல தாக்கத்தை ஏற்படுத்தியது. பகத்சிங்கின் தந்தை மற்றும் மாமாக்கள், கர்தார் சிங் சரப் மற்றும் ஹர்தயாள் ஆகியோர் வழி நடத்திய கதர் கட்சியில் உறுப்பினர்களாக இருந்தனர். அஜித் சிங், தன்மீது பாக்கியிருந்த நீதிமன்ற வழக்குகளின் காரணமாக, பெர்சியாவிற்கு தப்பிச்செல்லக் கட்டாயப்படுத்தப்பட்டார். இவரது சிற்றப்பா அஜித் சிங், பஞ்சாப் சிங்கம் என்று அழைக்கப்பட்ட லாலா லஜ்பத் ராயின் அரசியல் வழிகாட்டியாக இருந்தவர்.  
பகத்சிங் தன் வயதை ஒத்த பல சீக்கியர்களைப் போல பகத்சிங் கல்சா உயர்நிலைப்பள்ளிக்கு செல்லவில்லை. ஏனென்றால், அப்பள்ளி அலுவலர்கள் ஆங்கிலேயர்கள் மீது காட்டிய விசுவாசம் அவரது தாத்தாவிற்கு பிடிக்கவில்லை. ஆதலால் அவர் ஓர் ஆரிய சமாஜ பள்ளியான தயானந்த் ஆங்கிலோ வேதிக் உயர்நிலைப்பள்ளியில் சேர்க்கப்பட்டார்.  
1919-இல், பகத்சிங்குக்கு பன்னிரெண்டு வயதாகும்போது, ஜாலியன்வாலா பாக் படுகொலை நடந்த சில மணி நேரங்களில் அந்த இடத்தைப் பார்வையிட்டார். தனது பதினான்காம் வயதில் 1921ஆம் ஆண்டு பிப்ரவரி திங்கள் 20-ஆம் தேதியன்று குருத்வாரா நானா சாஹிபில் பல ஆயுதமற்ற மக்கள் கொல்லப்பட்டதை எதிர்க்க போராட்டக்காரர்களை வரவேற்றார். பகத்சிங் இளைய புரட்சி இயக்கத்தில் (Young revolutionary movement) இணைந்து அகிம்சைக்கு மாறாக தாக்குதல் நடத்தி ஆங்கிலேயரை இந்தியாவிலிருந்து வெளியேற்ற முனைந்தார்.  
1923-இல், பகத்சிங் லாகூரில் உள்ள தேசிய கல்லூரியில் சேர்ந்தார். அப்பள்ளியில் நாடகக்குழுவினர் சங்கத்தில் இடம்பெற்றிருந்தார். அதே ஆண்டில், பஞ்சாப் ஹிந்தி சாஹித்ய சம்மேலன் நடத்திய கட்டுரைப் போட்டியில் பஞ்சாப்பின் பிரச்சனைகளைப் பற்றி எழுதி வெற்றி பெற்றார். மேலும் அவர் கிர்டி கிசான் கட்சியின் (தொழிலாளர்கள் மற்றும் உழவர்கள் கட்சி) *கிர்டி* என்னும் பத்திரிக்கைக்கும் பங்களித்தார். செப்டம்பர் 1928-இல் அக்கட்சி அகில இந்திய புரட்சியாளர்கள் சந்திப்பொன்றை நடத்தியது. அதற்கு பகத்சிங்கே செயலராக இருந்தார். பின்பு அச்சங்கத்தின் தலைவரகாவும் உருவெடுத்தார்.*தி லெஜன்ட் ஆஃப் பகத்சிங்* என்ற இந்தி திரைப்படத்தில் இந்தத் தண்டனைக்கான ஒப்பீட்டு பத்திரத்தில் (காந்தி இர்வின் பேக்ட்) கையெழுத்திட்டதற்காக காந்தியை மக்கள் கடுமையாக விமர்சிப்பது போல் காட்சிகள் அமைக்கப்பட்டிருந்தன. அகிம்சையைப் பின்பற்றுபவர் எப்படி இம்சை தரும் தூக்குத்தண்டனைக்கு ஒப்பீடு அளிக்கலாம் என்பது போல கருத்துகள் மக்களால் பேசப்பட்டது.
# நகர்ப்புற வெப்பத்தீவு

பல்வேறு காரணங்களால் நகர்ப்புற வளிமண்டலம் மற்றும் அதனைச் சூழ்ந்த பகுதிகளிலும் குறிப்பிடத்தக்க அளவு கூடிய வெப்பநிலை கொண்டதாகக் காணப்படும். இது **நகர்ப்புற வெப்பத்தீவு** (urban heat island) எனப்படுகின்றது. இந்த வெப்பநிலை வேறுபாடு பகலைவிட இரவிலும், கோடை காலத்தைவிட, மாரி காலத்திலும் அதிகமாக இருக்கும். காற்றோட்டம் குறைவாக இருக்கும்போதும் இவ்வேறுபாடு அதிகமாகக் காணப்படும். நகர்ப்புற வெப்பத்தீவுக்கான முதன்மையான காரணம் நகர்ப்புற வளர்ச்சியின்போது நில மேற்பரப்பின் இயல்பு மாற்றப்படுவதாகும். நகரப்பகுதிகளில் அதிக ஆற்றல் பயன்பாட்டினால் விளையும் கழிவு வெப்பம் இதற்கு இன்னொரு காரணமாகும். மக்கள் நெருங்கி வாழும் பகுதிகள் வளர்ச்சியடையும்போது நிலப்பகுதிகள் மேன்மேலும் கூடிய அளவில் மாற்றம் அடைவதால் அதற்கு ஒப்ப வெப்பநிலையிலும் அதிகரிப்புக் காணப்படும்.
# நகர்ப்புற வெப்பத்தீவு

## காரணங்கள்

நகர்ப்புற வெப்பத்தீவுக்கான காரணங்கள் பல. கட்டிடங்கள் நெருக்கமாக இருப்பதால் வெப்பம் வெளியே இழக்கப்படுவது குறைவாக உள்ளது. நகரப் பகுதிகளில் காணும் மேற்பரப்புக்களின் வெப்ப இயல்புகளில் ஏற்பட்ட மாற்றங்களும், தாவரங்களினால் ஏற்படக்கூடிய ஆவியுயிர்ப்புக் குறைவாக உள்ளமையும் மேலும் இரண்டு முக்கியமான காரணிகள் ஆகும். நகரப் பகுதிகளில் உள்ள மேற்பரப்புக்கள் பெரும்பாலும், அஸ்பால்ட்டு, காங்கிறீற்று போன்றவையாக உள்ளன. இவற்றின் வெப்பக் கொள்ளளவு, வெப்பக் கடத்துதிறன் என்பனவும், வெப்பத்தை உறிஞ்சும்தன்மை, வெளிவிடும்தன்மை என்பனவும் சூழவுள்ள நாட்டுப்புறப் பகுதிகளில் காணப்படும் மேற்பரப்புகளிலும் வேறுபாடாக உள்ளன. இது ஆற்றல் சமநிலையில் மாற்றம் உண்டாகி, நகரப்பகுதி வெப்பநிலை உயர்வதற்குக் காரணமாகின்றது.  
இவற்றுடன், நகரங்களில் காணப்படும் உயரமான கட்டிடங்கள், சூரியக் கதிர்வீச்சைப் பலமுறை தெறிப்பதற்கும், உறிஞ்சுவதற்கும் ஏற்ற வகையில் பல மேற்பரப்புக்களைக் கொண்டுள்ளன. இது நகரப்பகுதிகளைச் சூடேற்றுவதற்கான செயற்திறன் மிக்க ஒன்றாக உள்ளது. இது கன்யன் விளைவு எனப்படுகின்றது. கட்டிடங்கள் காற்றோட்டத்தைத் தடுப்பதாலும், மேற்காவுகை மூலம் வெப்பம் இழக்கப்படுவது குறைகிறது. தொழிற்சாலைகள், வளிப்பதனப் பொறிகள் என்பவற்றிலிருந்து வெளியேறும் கழிவு வெப்பமும் நகரங்களில் வெப்பநிலை அதிகரிப்புக்குக் காரணமாக அமைகின்றது.  
மாசுப்பொருட்கள் பல வளிமண்டலத்தின் கதிர்வீசும் தன்மையில் மாற்றங்களை உண்டாக்கக் கூடியன என்பதால், நகரப்பகுதிகளில் காணப்படும் உயர்ந்த அளவு மாசடைந்த சூழலும் நகர்ப்புற வெப்பத்தீவு விளைவுக்குப் பங்களிக்கின்றன.
# 123 உடன்படிக்கை

**123 உடன்படிக்கை** என்பது 1954ஆம் ஆண்டு ஐக்கிய அமெரிக்கா இயற்றிய அணு ஆற்றல் சட்டத்தின் 123வது பகுதியான "மற்றைய நாடுகளுடனான உடன்பாடு" என்ற தலைப்பில் உள்ள உடன்படிக்கையைக் குறிக்கும். இந்த உடன்படிக்கை ஐக்கிய அமெரிக்கா ஏனைய நாடுகளுடன் அணுக்கரு தொடர்பில் ஏற்றுக் கொள்ளும் ஒப்பந்தங்களுக்கான முன் நிபந்தனைகளை வரையறுக்கிறது.  
இது வரை, ஐக்கிய அமெரிக்கா கிட்டத்தட்ட 25 நாடுகளுடன் 123-உடன்படிக்கையை ஏற்படுத்திக் கொண்டுள்ளது. அவற்றில் சில:  
- மொரோக்கோ
- உக்ரேன்
- ருமேனியா
- ஜப்பான் (with automatic re-processing rights)
- Euratom (with automatic re-processing rights)
# குர்து மக்கள்

, வட கிழக்கு சிரியா, வடக்கு இராக், வடமேற்கு ஈரான் மற்றும் தென்மேற்கு ஆர்மீனியாப் பகுதிகளில் குர்து மக்கள் வாழும் நிலப்பரப்பு]]  
**குர்து மக்கள்** மத்திய கிழக்கின் தென் கிழக்கு துருக்கி, வட கிழக்கு சிரியா, வடக்கு இராக் (மேல் மெசொப்பொத்தேமியா), வடமேற்கு ஈரான் மற்றும் தென்மேற்கு ஆர்மீனியா நாடுகளின் மலைப்பகுதிகளில் 25 முதல் 35 மில்லியன் வரையிலான குர்து இன மக்கள் வசிக்கின்றனர். இனம், கலாச்சாரம், மொழி அடிப்படையில் ஒன்றுபட்ட தனி சமுதாயத்தினராக இருந்தாலும், இயல்பாகப் பயன்படுத்தும் பேச்சு மொழி எதுவும் கிடையாது. பெரும்பாலானவர்கள் சன்னி இஸ்லாமியர்களாக இருந்தாலும், வெவ்வேறு மதங்கள், நம்பிக்கைகளைப் பின்பற்றி வருகிறார்கள். குர்து ஜனநாயகப் படைகள் இசுலாமிய அரசு தீவிரவாதிகளின் பிடியிலிருந்து வடகிழக்கு சிரியா மற்றும் வடக்கு ஈராக் பகுதிகளை கைப்பற்றினர்.  
குர்தி மொழியைப் பேசும் ஒரு தொன்ம மக்களான இவர்கள் வாழும் நிலப்பரப்பு குர்திஸ்தான் என்று அவர்களால் அழைக்கப்படுகிறது. குர்திஸ்தான் துருக்கி, சிரியா, ஈராக், ஈரான் ஆகிய நாடுகளில் இருக்கும் தொடரான நிலப்பரப்பைக் குறிக்கின்றது. இதை ஒரு தனி நாடாக ஆக்க வேண்டும் என்று குர்து மக்கள் போராட்டம் நடத்தி வருகின்றனர்.
# குர்து மக்கள்

## குர்து பேரரசு

### அய்யூப்பிய வம்சம்

குர்து இனத்து அய்யூப்பிய வம்சத்தின் சுல்தான் சலாகுத்தீன் மற்றும் அவரது வழித்தோன்றல்கள் 1174 முதல் 1254 முடிய 80 ஆண்டுகள் லெவண்ட் பிரதேசமான தற்கால சிரியா, லெபனான், இஸ்ரேல், பாலஸ்தீனம், ஜோர்தான் பகுதிகளை ஆட்சி செய்தனர்.
# குர்து மக்கள்

## இதனையும் காண்க

- குர்திஸ்தான்
- துருக்கிய குர்திஸ்தான்
- சிரிய குர்திஸ்தான்
- ஈராக்கிய குர்திஸ்தான்
- தெற்கு குர்திஸ்தான்
- ஈரானிய குர்திஸ்தான்
# வார்ப்புரு:தகவற்சட்டம் அறிவியலாளர்

</span>}}
}}}}  
| image = |sizedefault= |upright=1 |alt=} |suppressplaceholder=yes}}
| imagestyle = padding-bottom:0.5em;
| caption = }  
| label1 = இயற்பெயர்
| data1 =  
| label2 = பிறப்பு
| data2 =  
| label3 = இறப்பு
| data3 =  
| label4 = அடக்கத் தலம்
| class4 = label
| data4 = } |}}} }}  
| label5 = வேறு பெயர்கள்
| class5 = nickname
| data5 = }  
| label6 = வாழிடம்
| data6 = }  
| label7 = குடியுரிமை
| data7 = }  
| label8 = தேசியம்
| data8 = }  
| label9 = துறை
| class9 = category
| data9 = }}  
| label10 = பணியிடங்கள்
| data10 = }}}  
| label11 = Patrons
| data11 = }  
| label12 = கல்வி
| data12 = }  
| label13 =
| data13 = }  
| label14 =
| data14 =  
| label15 = ஆய்வு&nbsp;நெறியாளர்
| data15 = }  
| label16 =
| data16 = }  
| label17 = முனைவர் பட்ட&nbsp;
மாணவர்கள்
| data17 = }  
| label18 =
| data18 = }  
| label19 = அறியப்படுவது
| data19 = }  
| label20 = தாக்கம்&nbsp;
செலுத்தியோர்
| data20 = }  
| label21 = பின்பற்றுவோர்
| data21 = }  
| label22 = விருதுகள்
| data22 = }}  
| label23 = Author&nbsp;abbrev. (botany)
| data23 = }}  
| label24 = Author&nbsp;abbrev. (zoology)
| data24 = }}  
| label25 = துணைவர்
| data25 = }  
| label26 = துணைவர்
| data26 = }  
| label27 = பிள்ளைகள்
| data27 = }  
| data28 =  
| data29 = } |**இணையதளம்**
}}} }}  
| data30 = }  
| header31 =
| data32 =  
}}<noinclude>  
</noinclude>
# இராபர்ட் கோச்

**இராபர்ட் கோச்** (*Robert Koch*, டிசம்பர் 11, 1843 – மே 27, 1910) செருமானிய அறிவியலாளரும், மருத்துவரும் ஆவார். இவர் 1877இல் பாசில்லஸ் ஆந்த்ராசிஸ் எனும் கோலுரு நுண்ணுயிர், 1882இல் மைக்கோபாக்டீரியம் என்ற காச நோயை உருவாக்கும் நுண்ணுயிர், *விப்பிரியோ காலரா* என்ற கொள்ளை நோயை உருவாக்கும் நுண்ணுயிர் ஆகியவற்றை வேறுபடுத்தியமைக்காகவும் கோச்சின் எடுகோள்களுக்காகவும் அறியப்படுகிறார்.  
காச நோய் பற்றிய இவரது ஆய்வுக்காக 1905 இவருக்கு நோபல் பரிசு வழங்கப்பட்டது.
# இராபர்ட் கோச்

## ஆரம்பகால வாழ்க்கை மற்றும் கல்வி

கோச், செரிமனியின் கிளாஸ்டலில், திசம்பர் 11, 1843 அன்று, கெர்மன் கோச் (1814–1877) மற்றும் மதில்டே ஜூலி என்றிட் (நீ பீவென்ட்; 1818–1871) ஆகியோருக்குப் மகனகாகப் பிறந்தார். இவரது தந்தை ஒரு சுரங்கப் பொறியாளர். பதின்மூன்று உடன்பிறப்புகளில் இவர் மூன்றாவதாக பிறந்தார். இவர் சிறு வயதிலிருந்தே கல்வியில் சிறந்து விளங்கினார். 1848இல் பள்ளியில் சேருவதற்கு முன்பு, கோச், படிக்கவும் எழுதவும் கற்றுக்கொண்டார். அறிவியல் மற்றும் கணிதத்தில் சிறந்து விளங்கிய கோச், 1862இல் இடைநிலைக் கல்வியை முடித்தார். 1862இல் அறிவியல் மற்றும் கணிதத்தில் சிறந்து விளங்கினார்.
# இராபர்ட் கோச்

## அறிவியல் பங்களிப்புகள்

### பாக்டீரியா ஆய்வில் நுட்பங்கள்

ராபர்ட் கோச் நுண்ணோக்கியில் இரண்டு முக்கியமான முன்னேற்றங்களைச் செய்தார்; எண்ணெய் மூழ்கும் லென்ஸ் மற்றும் சிறிய பொருட்களைப் பார்க்க உதவும் மின்தேக்கியை முதன்முதலில் பயன்படுத்தியவர் இவர்தான்.கூடுதலாக, நுண்ணிய கண்காணிப்புக்கு புகைப்படம் எடுத்தல் (மைக்ரோஃபோட்டோகிராஃபி) திறம்பட பயன்படுத்திய முதல் நபரும் இவரே. மெத்திலீன் நீலம் மற்றும் பிஸ்மார்க் (வெசுவின்) பழுப்பு சாயத்தைப் பயன்படுத்தி பாக்டீரியா கறை படியும் "அடித்தள முறைகளை" அவர் அறிமுகப்படுத்தினார். பாக்டீரியாவை வளர்க்கும் முயற்சியில், கோச் உருளைக்கிழங்கு துண்டுகள் போன்ற திட ஊட்டச்சத்துக்களைப் பயன்படுத்தத் தொடங்கினார்.இந்த ஆரம்ப சோதனைகள் மூலம், கோச் ஒரே மாதிரியான, தூய செல்களின் தனிப்பட்ட காலனிகளைக் கவனித்தார். உருளைக்கிழங்கு துண்டுகள் அனைத்து உயிரினங்களுக்கும் பொருத்தமான ஊடகம் அல்ல என்பதைக் கண்டறிந்தார், பின்னர் ஜெலட்டினுடன் ஊட்டச்சத்து கரைசல்களைப் பயன்படுத்தத் தொடங்கினார். இருப்பினும், உருளைக்கிழங்கு துண்டுகளைப் போலவே ஜெலட்டின் பாக்டீரியா வளர்ச்சிக்கு உகந்த ஊடகம் அல்ல என்பதை அவர் விரைவில் உணர்ந்தார், ஏனெனில் அது பெரும்பாலான மனித நோய்க்கிருமிகளின் வளர்ச்சிக்கு ஏற்ற வெப்பநிலையான 37 °C இல் திடமாக இருக்காது.மேலும், பல பாக்டீரியாக்கள் ஜெலட்டினை ஹைட்ரோலைஸ் செய்து, அதை ஒரு திரவமாக மாற்றும். 1881 ஆம் ஆண்டில், அவரது மனைவி ஃபேன்னி ஹெஸ்ஸிடமிருந்து இந்த யோசனையைப் பெற்ற அவரது முனைவர் பட்ட உதவியாளர் வால்டர் ஹெஸ்ஸால் அவருக்கு பரிந்துரைக்கப்பட்டபடி, கோச் தூய கலாச்சாரங்களை வளர்க்கவும் தனிமைப்படுத்தவும் அகாரைப் பயன்படுத்தத் தொடங்கினார். அகர் என்பது ஒரு பாலிசாக்கரைடு ஆகும், இது 37 °C இல் திடமாக இருக்கும், பெரும்பாலான பாக்டீரியாக்களால் சிதைக்கப்படுவதில்லை, மேலும் நிலையான வெளிப்படையான ஊடகத்தை உருவாக்குகிறது.
# சிக்காசோ மொழி

**சிக்காசோ மொழி** முஸ்கோஜிய மொழிக் குடும்பத்தைச் சேர்ந்த ஒரு தொல்குடி அமெரிக்க மொழியாகும். ஒட்டுநிலை மொழியாகிய இது எழுவாய் செயப்படுபொருள் பயனிலை என்னும் ஒழுங்கையுடைய மொழியாகும். இம்மொழி, சொக்ட்டோ மொழிக்கு நெருங்கிய உறவுடையது எனினும், இவற்றில் ஒன்றைப் பேசுவோர் மற்றதை முழுமையாகப் புரிந்து கொள்ளமுடியும் என்பதற்கில்லை. தற்போது தென்கிழக்கு ஒக்லஹோமாவில் அடாவைச் சுற்றிய பகுதிகளில் வாழ்ந்து வரும் சிக்காசோ பழங்குடியினர் இம் மொழியைப் பேசுகின்றனர்.
# சிக்காசோ மொழி

## ஒலிகள்

### மெய்யொலிகள்

சிக்காசோ மொழியில் 16 மெய்யொலிகள் உள்ளன. கீழுள்ள அட்டவணையில் மெய்யொலிகள் ஒலியெழுத்தாக எழுதப்பட்டுள்ளன. ஒலியெழுத்து, அனைத்துலக ஒலியியல் எழுத்து முறையிலிருந்து வேறுபடும்போது, ஒவ்வொரு மெய்யொலியினதும் ஒலியியல் குறிகள் அனைத்துலக ஒலியியல் எழுத்துக்களிலும் தரப்பட்டுள்ளன.  
| &nbsp; | இதழொலி | நுனியண்ணம் | பின்-நுனி-
யண்ணம் | மெல்லண்ணம் | குரல்வளை-
யொலி |
| --- | --- | --- | --- | --- | --- |  
- இதழ் மெல்லண்ணம் ஆகும்.
- ஒலிப்பற்ற வெடிப்பொலிகள் என்பன மூச்சுடை ஒலிகள் ஆகின்றன, சிறப்பாகச் சொற்களின் தொடக்கத்தில்.
# திபெத்திய மக்கள்

**திபெத்திய மக்கள்** (*Tibetan people*) திபெத்தை இயலிடமாகக் கொண்ட மக்களையும் மேற்கில் நடுவண் ஆசியாவிலிருந்து மியான்மார், சீனா வரையில் பரந்து வாழும் மக்களையும் குறிக்கும்.  
திபெத்திய மக்களின் எண்ணிக்கை 1959 ஆம் ஆண்டில் இருந்து 6,330,567 முதல் 5.4 மில்லியன் வரையில் குறைந்துள்ளதாக நாடு கடந்த நிலையில் உள்ள திபெத்திய அரசு தெரிவித்துள்ளது . ஆனாலும் மக்கள் சீனக் குடியரசு திபெத்தியர்களின் எண்ணிக்கை 2.7 மில்லியனில் இருந்து 5.4 மில்லியன் வரை அதிகரித்துள்ளதாகத் தெரிவித்துள்ளது . திபெத்துக்கு வெளியே இந்தியாவில் 125,000 பேரும், நேபாளத்தில் 60,000 பேரும், பூட்டானில் 4,000 பேரும் வாழ்வதாகத் தெரிவிக்கப்படுகிறது. 1950 இல் மக்கள் விடுதலை இராணுவம் திபெத்தில் நுழைந்தது முதல் கிட்டத்தட்ட 1,200,000 திபெத்தியர்கள் கொல்லப்பட்டதாக திபெத்துக்கு வெளியே வாழும் திபெத்தியர்கள் தெரிவிக்கிறார்கள்
# கிறித்தியான் ஐகன்சு

**கிறித்தியான் ஐகன்சு** (*Christiaan Huygens*, கிறிஸ்டியான் ஹைகன்ஸ், ஏப்ரல் 14, 1629 – ஜூலை 8, 1695) ஒரு டச்சு கணிதவியலாளர், வானியலாளர், மற்றும் இயற்பியலாளர் ஆவார். ஒளியானது அலைகளாகப் பரவுகிறது என்ற **அலைக் கொள்கை** (Wave Theory) மூலம் உலக அறிவியல் புரட்சியில் பங்கேற்றவர் ஆவார். கோள்கள், இயந்திரவியல், ஒலியியல், இயற்பியல், கணிதம், வானவியல் ஆகிய துறைகளில் இவர் பெருமை தரும் பல பங்களிப்புகளைச் செய்துள்ளார்.
# கிறித்தியான் ஐகன்சு

## வாழ்வும் பணியும்

நெதர்லாந்தில் டென் ஹாக் நகரில் கொன்ஸ்டன்டீன் ஹைகன்ஸ் என்பவருக்குப் பிறந்தவர். லைடன் பல்கலைக்கழகத்தில் சட்டம், மற்றும் கணிதம் படித்தார். அதன் பின்னரே அறிவியல் படிக்க ஆரம்பித்தார்.
# கிறித்தியான் ஐகன்சு

## கண்வில்லை

ஹைஜன்ஸ் தொலைநோக்கியின் கண்வில்லையைக் கண்டறிந்தார். அதனைக் கொண்டு வான்பொருள்களை நுட்பமாக ஆய்வு செய்தார். இன்றளவும் விலை குறைந்த தொலை நோக்கிகளில் பயன்படுத்தப்படும் எளிய கண்வில்லை ஹைஜன்ஸ் வடிவமைத்ததே ஆகும்.
# கிறித்தியான் ஐகன்சு

## ஒளி அலைகள்

ஒளியானது அலைகளாகப் பரவுகிறது இன்ற அலைக் கொள்கை காரணமாக உலக அளவில் அவர்பால் கவனம் ஈர்க்கப்பட்டது. ஹைகன்ஸ் கூறிய கருத்து, ஒளியானது துகள் (particle) மற்றும் அலை (wave) என இருமைப் பண்பு கொண்டது என்ற அலை-துகள் இரட்டைத்தன்மையைப் பின்னர் விளக்க உதவியது. "**ஓர் அலை முகப்பின் ஒவ்வொரு புள்ளியும் இரண்டாம் கட்ட சிற்றலைகளின் ஆரம்பப் புள்ளியாகக் கருதலாம். இப்படித் தோன்றும் இரண்டாம் கட்டச் சிற்றலைகள் அனைத்துத் திசைகளிலும் சீராக முதல் அலையின் வேகத்திலேயெ பயணிக்கும்**" என்பது ஹைஜென்ஸின் புகழ் பெற்ற கண்டுபிடிப்பாகும்.
இதனை **ஹைஜன்ஸ் தத்துவம்** என்று அழைக்கிறார்கள்.
# கிறித்தியான் ஐகன்சு

## கோள்கள் குறித்த ஆய்வுகள்

1655 ஆம் ஆண்டில் சனிக் கோளின் மிகப் பெரிய துணைக்கோளான டைட்டானைக் கண்டுபிடித்தார். புதன் கோளை விட பெரியதான இது சூரியக் குடும்பத்தின் துணைக்கோள்களில் மிகப்பெரிய துணைக்கோளாகும். (இதற்கு முன் பெரிய துணைக்கோளாக வியாழனின் "கானிமீட்" இருந்தது). அத்துடன் சனிக் கோளின் வளையங்களை ஆராய்ந்து அவை சிறு சிறு பாறைகளினால் ஆனவை என்பதை 1656 இல் கண்டறிந்தார். அமெரிக்காவின் நாசா நிறுவனம் அனுப்பிய டைட்டன் பற்றிய வானவியல் ஆய்வுக்கான இறங்கு கலனிற்கு டைட்டனைக் கண்டறிந்த ஹைஜன்ஸின் பெயர் சூட்டப்பட்டுள்ளது. புவியின் வளி மண்டலம் பல இலட்சக்கணக்காண ஆண்டுகளுக்கு முன் எப்படி இருந்ததோ அது போல அடர்ந்த வளிமண்டலத்தைக் கொண்ட டைட்டனை ஆய்வு செய்ய இக்கலம் அனுப்பப்பட்டுள்ளது.
# கிறித்தியான் ஐகன்சு

## விண்மீன் குறித்த ஆய்வுகள்

ஹைஜன்ஸ் 1659 ஆம் ஆண்டில் ஓரியோன் என்ற தொலை விண்மீன் தொகுதியை (Nebula) ஆய்வு செய்து அதன் மாதிரிப் படத்தையும் வரைந்தார். ஓரியான் தொகுதியின் முதல் வரைபடமாக விளங்குவது இவரது ஓவியமே ஆகும். அவரது தொலைக்காட்டியின் மூலம் ஓரியான் வாயுத்திரளின் வேறுபட்ட பகுதிகளைப் பிரித்துக் குறிப்பிட்டு அதனைக் குறித்த தெளிவான விளக்கங்களை 17ஆம் நூற்றாண்டிலேயே வகுத்துக் கொடுத்தார். இப்பணியைப் போற்றும் விதமாக ஓரியோன் திரளின் ஒளிமிக்க நடுப்பகுதிக்கு இவரது நினைவாக "ஹைஜன்ஸ் பகுதி" எனப் பெயரிடப்பட்டது.
# கிறித்தியான் ஐகன்சு

## இயற்பியல் ஆய்வுகள்

காலத்தைக் கண்டறிய உதவும் ஊசல் கடிகாரத்தைக் கண்டு பிடித்தவரும் ஹைஜன்ஸ் தான் என்ற கருத்தும் நிலவுகிறது. நெகிழக்கூடிய ஒரே ஆதாரத்தில் கட்டப் படக்கூடிய இரு ஊசல் குண்டுகளில் ஒன்றை மட்டும் இயக்கினாலும் அந்த இயக்கம் அடுத்த ஊசல் குண்டிற்கு எடுத்துச் செல்லப்பட்டு ஒத்த அதிர்வும், எதிர் அதிர்வும் மாறி மாறி நிகழ்வதையும் இவர் கண்டுபிடித்தார். **பரிவதிர்வு ஊசல்** என்ற இது இன்றும் அறிவியல் மையங்களில் காணப்படுகிறது.  
ஐசாக் நியூட்டனின் இரண்டாம் இயக்க விதியை இருபடிச் சமன்பாடாக மாற்றி எழுதியவரும் இவரே.  
இலாய்சி பாஸ்கலின் வேண்டுகோளுக்கிணங்க நிகழ்தகவுத் தத்துவம் குறித்த ஒரு நூலை எழுதி 1657 ஆம் ஆண்டில் வெளியிட்டார்.
# கிறித்தியான் ஐகன்சு

## கணிதம்

தற்காலத் தொகையீட்டு மற்றும் வகையீட்டு நுண்கணித வளர்ச்சிக்கு இவரது பங்களிப்பு முக்கியமானதாகக் கருதப்படுகிறது.
# கிறித்தியான் ஐகன்சு

## மறைவு

பிரான்சிய நாட்டில் சில காலம் கழித்தபின் நெதர்லாந்தின் ஹாக் நகருக்குத் திரும்பிய ஐகன்சு கி.பி. 1695 ல் மறைந்தார்.
# கிறித்தியான் ஐகன்சு

## இவரது ஞாபகார்த்தமாகப் பெயரிடப்பட்டவை

### அறிவியல்த் துறை

- **ஹையன்ஸ் குழி**, செவ்வாயில் உள்ள ஒரு பெரிய குழி.
- **மொன்ஸ் ஹையன்ஸ்**, சந்திரனில் உள்ள ஒரு மலைத்தொடர்.
- **2801 ஹையன்ஸ்**, சிறுகோள்.
- **ஹையன்ஸ் மென்பொருள்**, நுணுக்குக்காட்டிப் படிம செயலாக்கத் தொகுப்பு.
- **ஹையன்ஸ் ஆய்வுகூடம்**, நெதர்லாந்திலுள்ள லெய்டன் பல்கலைக்கழகத்தின் இயற்பியல் திணைக்களத்தில் உள்ளது.
# கமலினி முகர்ஜி

**கமலினி முகர்ஜி** (பிறப்பு: மார்ச் 4, 1980) இந்தியத் திரைப்பட நடிகை ஆவார். கொல்கத்தாவில் பிறந்து வளர்ந்தவர். ஆங்கிலத்தில் பட்டப்படிப்பு முடித்திருக்கிறார். ஃபிர் மிலேங்கே இவர் நடித்த முதல் திரைப்படமாகும். ஆனந்த், கோதாவரி, வேட்டையாடு விளையாடு ஆகியவை இவர் நடித்த வெற்றிப்படங்களில் சில.
# விக்கிப்பீடியா:முதற்பக்கக் கட்டுரைகள்/மார்ச் 24, 2008

கணிதத்தில், **கணம்** அல்லது **தொடை** என்பது பல்வேறு பொருள்களின் திரட்டு அல்லது தொகை ஆகும். இது மிகவும் எளிய கருத்தாகத் தோன்றினாலும், கணிதத்தின் ஓர் ஆழம் உடைய அடிப்படைக் கருத்துருக்களில் ஒன்றாக இது விளங்குகிறது. **கணம்** அல்லது **தொடை** என்பதில் உள்ள பொருட்களை *உறுப்புகள்* என்பர். எடுத்துக்காட்டாக 4, 7, 9 ஆகிய எண்களை ஒரு தொகுதியாகக் கொண்டு அதனை C என்னும் பெயர் கொண்ட ஒரு கணமாகக் கொண்டால், C யின் உறுப்புகள் 4, 7, 9 என்பன ஆகும். ஒரு கணத்தின் உறுப்புகளை நெளிந்த அடைப்புக் குறிகளுக்கு இடையே குறிப்பது வழக்கம். எடுத்துக்காட்டாக C என்னும் கணத்தை C = {4, 7, 9} என்று குறிப்பர். கணத்தில் அளவிடக்கூடிய எண்ணிக்கையுடைய உறுப்புகள் இருப்பவையும் உண்டு, அளவிட இயலா எண்ணிக்கை உடைய உறுப்புகள் கொண்ட கணங்களும் உண்டு. ஒல்லத்தக்க (இயலக்கூடிய) கணங்களின் அமைப்புகளையும் தொடர்புகளையும் பற்றிய கோட்பாடுகளுக்கு கணக் கோட்பாடு என்று பெயர். இத்துறை மிகவும் வளமையானது.  
---  
**பறவைகள்**, இருகால்கள் உள்ள, தன் உடல்வெப்பம் காக்கும், முதுகெலும்புள்ள (முள்ளந்தண்டுள்ள) **புள்** என்றும் **குரீஇ** என்றும் சிறப்பித்துக் கூறும் வகையைச் சேர்ந்த, முட்டையிடும் விலங்குகள் ஆகும். முன்னங்கால்கள் அல்லது கைகள் போல் முன் உறுப்புகளாய் இறகுகளால் ஆன சிறகுகள் இருத்தலும், பறப்பதற்குத் துணையாக காற்றறைகள் கொண்ட இலேசான, பொள் எலும்புகள் கொண்டிருப்பதும் பறவைகளின் தனிச் சிறப்பியல்புகள் ஆகும். உலகில் அண்ணளவாக 9000 பறவையினங்கள் உள்ளன என்று பறவையியல் அறிஞர்கள் கணித்து குறிப்புகள் எழுதியுள்ளார்கள்.
# தமிழ்க் கல்வி

தமிழ் மொழியை பேச, வாசிக்க, எழுத, பல்வேறு தேவைகளுக்கும் பயன்படுத்த உதவும் கல்வியே **தமிழ்க் கல்வி** ஆகும். தமிழ்க் கல்வி, பாடத்திட்டத்தையும், கற்பிக்கும் பயற்சி முறையையும் சிறப்பாக குறிக்கும். மாணவருக்கு ஆர்வம் ஊட்டி, சூழலுக்கேற்ப, தமிழின் சிறப்புக்களை விளக்கி, இயல்பாக கற்பிப்பதை தமிழ்க் கல்வி வலியுறுத்துகிறது. தமிழர் தாயக நிலங்களான தமிழ்நாடு, இலங்கை பகுதிகளில் மட்டுமின்றி உலகின் பல பகுதிகளிலும் தமிழ் கற்பிக்கப்படுகிறது.
# தமிழ்க் கல்வி

## தமிழ் இளங்கலை

இந்தியா (தமிழ்நாடு), இலங்கை, சிங்கப்பூர், மலேசியா ஆகிய நாடுகளில் இருக்கும் சில பல்கலைக்கழகங்களில் தமிழ் ஒரு பட்டப்படிப்பு துறையாக இருக்கிறது. தமிழ் இளங்கலை கல்வி பொதுவான பணிகளுக்கு நல்ல அடித்தளமாக இருக்கின்றது.
# தமிழ்க் கல்வி

## தமிழ் இளங்கலை

### தமிழ் இளங்கலைப் பாடங்கள்

- தமிழ் இலக்கணம்
- தமிழ் இலக்கியம்
- மொழியியல்
- சுருக்கெழுத்து
- தமிழ் தட்டச்சு
- இதழியல்
- விளம்பரத்தமிழ்
- மொழிபெயர்ப்பு
- மெய்ப்புத் திருத்தம்
- ஆய்வு
- திறனாய்வு
- தமிழ்க் கணிமை
- பிறமொழிகள் (ஆங்கிலம், சீனம், இந்தி, சிங்களம், மலாய், சமஸ்கிருதம், மலையாளம்...)
- ஆவணங்கள் வரைதல்
- தொடர்பாடல்
- தமிழ் கலைத்துறை
- படைப்பு இலக்கியம் (சிறுகதை, நாவல், கவிதை, கட்டுரை, நாடகம்)
- மொழிப்பயன்பாடு
- தமிழ் தொன்மவியல்
- நாட்டுப்புறவியல்
- தமிழ் ஊடகவியல்
- தமிழ் பதிப்புத்துறை
# தமிழ்க் கல்வி

## தமிழியல்

*முதன்மைக் கட்டுரை: தமிழியல்*  
தமிழ் மொழியையும் தமிழர் பண்பாடு, வரலாறு, சமூகம், அறிவியல் போன்ற அம்சங்களையும் முதன்மையாக ஆயும் இயல் **தமிழியல்** ஆகும். தமிழியல் தமிழும் தமிழருக்கும் பிற மொழிகளுக்கும் இனங்களுக்கும் இருக்கும் உறவுகளைச் சிறப்பாக ஆய்கின்றது. தமிழையும் தமிழர் சார் விடயங்களைப் பிறருக்கும், பிறர் மொழியையும் அவர்களுடைய சிறப்புகளைத் தமிழ் புலத்துக்கும் பரிமாறும் ஒரு துறையாகவும் தமிழியலைப் பார்க்கலாம்.
# தமிழ்க் கல்வி

## இணையத்தில் தமிழ் கல்வி

தமிழை பள்ளியில் முழுமையாக கற்க இயலாமலும், தகுந்த ஆசான்கள் இல்லாமலும் இருக்கும் தமிழ் மாணவர்களுக்கு இணையம் நல்ல கருவி. பின்வரும் இணைய தளங்கள் தமிழ் கற்பதற்கு உதவும்.
# தமிழ்க் கல்வி

## இணையத்தில் தமிழ் கல்வி

### தமிழில் கல்விக்கான இணையம்

தமிழில் கல்விக்கான இவ்விணையம் சிறப்பாக இன்றைய உலக அறிவியல் மற்றும் கலை தொழில்நுட்பங்கள் சார்பான விடையங்களை தமிழில் வெளிக்கொண்டுவருவதற்கான ஓர் சிறிய ஆரம்பமாகும்.  
தமிழ் மொழி மூலம் தம் கல்வியினை தொடர்கின்ற, மற்றும் தமிழ் மொழி மூலம் தம் கல்வியினை கற்பதற்கு ஆவலாய் இருக்கின்ற மாணவர்களை பிரதானமாக மையப்படுத்துகின்றபோதும் ஆர்வம் உள்ள அனைவரும் தம் துறைசார் தகவல்களை பெறுவதற்கு வழியமைக்க வேண்டும் என்பதே குறிக்கோளாகும். இதனை அடிப்படையாகக் கொண்டே இணையத்தின் பெரும்பாலான தலைப்புக்கள் உருவாக்கப்பட்டிருக்கின்றன. அத்தலைப்பு தொடர்பாக நீங்கள் ஆர்வம் உடையவர்கள் எனின் நீங்களும் உங்கள் ஆக்கங்களை பகிர்ந்துகொள்ளலாம்.
# தமிழ்க் கல்வி

## இணையத்தில் தமிழ் கல்வி

### தமிழ் இணையப் பல்கலைக்கழகம்

- [http://tamilvu.org/
உலக தமிழர்களுக்கு தமிழ் கல்வி பயில உதவும் முறையில் தமிழக அரசால் அமைக்கப்பட்ட தளம். உத்யோக பூர்வமான, பட்ட படிப்புக்கான சேவைகளை தருகின்ற தளம்.
# தமிழ்க் கல்வி

## இணையத்தில் தமிழ் கல்வி

### பென்சல்வேனிய பல்கலைக்கழகத்தின் தமிழ் கல்வித் தளம்

-
இணையத்தை பாவித்து ஆசிரியர் உதவியுடன் தமிழில் பேசவும், எழுதவும் கற்றுக்கொள்ள உதவும் பென்சல்வேனிய பல்கலைக்கழகத்தின் தளம். தொடக்க நிலையில் இருந்து படிப்படியாக உயர்நிலை நோக்கி பயிற்சிகள் உள்ளன. ஒலி கோப்புக்கள், யாவா நுட்பம் கொண்டு செய்யப்பட்ட பயிற்சிகள், படிநிலை தேர்வுகள் என்பன சிறப்பம்சங்கள்.
# தமிழ்க் கல்வி

## இணையத்தில் தமிழ் கல்வி

### தமிழ் பாடநூல்

-  
ஆங்கிலம் மூலம் படிபடியாக தமிழ் கற்பதற்கு 38 பகுதிகளை கொண்ட "தமிழ் பாட நூல்".
# தமிழ்க் கல்வி

## இணையத்தில் தமிழ் கல்வி

### ஆங்கிலம் மூலம் தமிழ் படித்தல்

-  
செந்தில் குமார் சேரன் அமெரிக்காவில் ஆங்கில சூழலில் வளர்ந்து பின் தன் சுய முயற்சியால் தமிழ் கற்றவர். அவரது அனுபவங்கள் பலருக்கு உந்துதலாக வழிகாட்டலாக அமையும். பயிற்சிகள், கதைகள், பாட்டுகள், உரையாடல்கள், பொது சொற்கள் என பல மூலங்களை தந்து பாவித்து தமிழ் படிக்க இத்தளம் உதவுகின்றது.
# தமிழ்க் கல்வி

## இணையத்தில் தமிழ் கல்வி

### தமிழம்

-
பொள்ளாச்சி நசன் அவர்களின் கல்வி ஆராச்சி அனுபவங்கள் இணைய நுட்பங்களை ஒருங்கே இணைத்து உருவாக்கப்பட்டுவரும் படி நிலை தமிழ் பாடங்கள்.
# தமிழ்க் கல்வி

## உசாத்துணைகள்

- கா. பட்டாபிராமன். (2005). *மொழிப்பயன்பாடு*. சென்னை: சொந்தம் பதிப்பகம்.
# 1871

**1871** (**MDCCCLXXI**) ஒரு ஞாயிற்றுக்கிழமையில் ஆரம்பமான ஒரு சாதாரண கிரிகோரியன் ஆண்டாகும், அல்லது ஜூலியன் நாட்காட்டியில் வெள்ளிக்கிழமையில் ஆரம்பமான ஒரு ஆண்டு ஆகும்.
# 1871

## நிகழ்வுகள்

- ஜனவரி 2 - முதலாம் அமேடியஸ் ஸ்பெயின் மன்னனாக முடி சூடினான்.
- ஜனவரி 18 - வடக்கு ஜெர்மனி கூட்டமைப்பு மற்றும் தெற்கு ஜெர்மன் மாநிலங்கள் ஆகியன ஜெர்மன் பேரரசு என்ற பெயரில் இணைந்தன.
- மார்ச் 26 - இலங்கையில் முதலாவது மக்கள் தொகைக் கணக்கெடுப்பு இடம்பெற்றது. 2,405,287 பேர் பதிவாகினர். அதன்படி வட மாகாணத்தில் 96 விழுக்காட்டினர் தமிழர்களாக இருந்தனர். கிழக்கில் 61% தமிழர்கள் வாழ்ந்தனர்.
- மே 10 - பிரான்சுக்கும் புரூசியாவுக்கும் இடையில் இடையிலான போர் பிரான்ஸ் சரணடைந்ததுடன் முடிவுக்கு வந்தது.
- ஆகத்து - மன்னார் அரச பாடசாலை கத்தோலிக்க மிசனினால் பொறுப்பேற்கப்பட்டது.
- அக்டோபர் 8 - சிகாகோ பெருந்தீ: சிக்காகோவில் இடம்பெற்ற பெரும் தீயில் 100,000 பேர் வீடுகளை இழந்தனர். விஸ்கொன்சின் மாநிலத்தில் இடம்பெற்ற தீயில் 2,500 பேர் வரையில் கொல்லப்பட்டனர்.
- நவம்பர் 10 - காணாமல் போனதாகக் கருதப்பட்ட ஸ்கொட்லாந்தின் நாடுகாண் பயணியும் மிஷனரியுமான டேவிட் லிவிங்ஸ்டனைத் தான்சானியாவில் தாம் கண்டதாக நாடுகாண் பயணியும் ஊடகவியலாளருமான ஹென்றி மோர்ட்டன் ஸ்டான்லி அறிவித்தார்.
- டிசம்பர் 12 - யாழ்ப்பாணத்தில் முழுமையான சூரிய கிரகணம் அவதானிக்கப்பட்டது. இங்கிலாந்தின் வானியலாளர் நோர்மன் லொக்கியர் தலைமையில் ஒரு அறிவியலாளர் குழு இதனைப் பார்வையிடுவதற்கு யாழ்ப்பாணம் வந்தது.
- டிசம்பர் 19 - யாழ்ப்பாணத்தில் முதல் தடவையாக கத்தோலிக்க மதகுருப் பதவிகள் (*ordination*) வழங்கப்பட்டன.
# 1871

## தேதி அறியப்படாதவை

- பிரித்தானியாவில் தொழிற் சங்கங்கள் சட்டபூர்வமாக்கப்பட்டன.
- யாழ்ப்பாணத்தில் *த ஜஃப்னா நியூஸ்* என்ற பத்திரிகை வெளியிடப்பட்டது.